ทำหมันมาได้สองปีแล้ว แต่พอเดือนกันยา62 ประจำเดือนมาวันที่20-23ประจำเดือนก็หายแต่วันแรกปวดท้องน้อยแบบหน่วงๆเลือดออกมาเป็นสีตาลเข้มแล้วเลือดก็มาน้อยกว่าปกติ เดือนตุลา62 ประจำเดือนมาวันที่13-16 วันแรกก็ปวดท้องเหมือนเดือนกันยาเลือดออกมาสีน้ำตาลเข้มเลือดมาน้อย พอประจำเดือนหายเวียนหัวหน้ามืดอาเจียน บางทีรู้สึกเหมือนมีอะไรตอดๆอยู่ในท้อง......อยากทราบว่ามันเกิดจากอะไรจะมีโอกาสท้องไหม (ปล.หลังจากทำหมันแล้วรู้สึกว่ามีความต้องการทางเพศมากกว่าแต่ก่อนจะทำหมัน) แบบนี้มันเป็นอาการผิดปกติไหมค่ะ
สวัสดีค่ะ การทำหมันเป็นการคุมกำเนิดอย่างถาวรโดยการตัดท่อนำไข่ ไม่ให้ไข่ลงมาผสมกับอสุจิได้ แต่อย่างไรก็ตามในผู้ที่ทำหมันแล้ว มีโอกาสผิดพลาด กล่าวคือท่อนำไข่มาเชื่อมกันเองได้ประมาณ 3-4 รายในการทำหมัน 10,000 ครั้งจึงตอบว่ามีโอกาสได้แต่น้อยมากๆค่ะ ประจำเดือนมาช้าหรือมาผิดปกติ อาจมีสาเหตุอื่นๆได้ แนะนำพบสูตินรีแพทย์เพื่อตรวจเพิ่มเติม อาการเวียนศีรษะหน้ามืด อาเจียนอาจจะไม่ได้เกี่ยวอะไรกับการตั้งครรภ์แต่เกิดจากโรคในระบบอื่นๆเช่นน้ำในหูไม่เท่ากัน การเปลี่ยนท่าทางที่เร็วเกินไป เป็นต้น